ai4bharat/Pralekha huggingface dataset:
पंतप्रधान कार्यालय
”बंगळुरू शहराचे वृक्ष आणि तलावांबरोबरच निसर्गाशी खूप जवळचे नाते आहे: पंतप्रधान
पंतप्रधान नरेंद्र मोदी यांनी म्हटले आहे की, बंगळुरू शहराचे वृक्ष आणि तलावांबरोबरच निसर्गाशी खूप जवळचे नाते आहे.
निसर्ग प्रेमी, माळी आणि कलाकार असलेल्या श्रीमती सुभाषिनी चंद्रमणी यांनी बेंगळुरूमधील विविध वृक्षांच्या संग्रहाच्या तपशीलवार वर्णनाबद्दल केलेल्या ट्विट श्रुंखलेला उत्तर देताना, पंतप्रधानांनी इतर लोकांनाही त्यांच्या शहरांचे आणि गावांचे असे पैलू इतरांशी सामायिक करावेत असे आवाहन केले आहे.
पंतप्रधानांनी ट्विट केले;
“ हे बेंगळुरू आणि इथे असलेल्या वृक्षांच्या नात्यामधला एक नाजूक धागा आहे. बंगळुरू शहराचे वृक्ष आणि तलावांबरोबर निसर्गाशी खूप जवळचे नाते आहे.
मी इतरांनाही त्यांच्या गावांचे आणि शहरांचे असे पैलू दाखविण्याचा आग्रह करेन. असे वाचन खरोखरच मनोरंजक ठरू शकेल. ”
>
मंत्रिमंडळ
भारत आणि झिम्बाब्वे यांच्यात भूविज्ञान, खाण आणि खनिज संपत्ती क्षेत्रात सहकार्याबाबत सामंजस्य कराराला मंत्रिमंडळाची मंजुरी
(नवी दिल्ली, 6 डिसेंबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि झिम्बाब्वे यांच्यात भूविज्ञान, खाण आणि खनिज संपत्ती क्षेत्रात सहकार्याबाबत सामंजस्य कराराला कार्योत्तर मंजुरी दिली. झिम्बाब्वेतील हरारे येथे ३ नोव्हेंबर २०१८रोजी या करारावर स्वाक्षऱ्या करण्यात आल्या होत्या.
ठळक वैशिष्ट्ये
साधनसंपत्ती, कायदे आणि धोरणांच्या माहितीचे आदानप्रदान, विकासाच्या धोरणांवर विचार विनिमय करण्यासाठी चर्चासत्रांचे आयोजन, उभय पक्षांमध्ये तंत्रज्ञानाचे हस्तांतरण करण्यास प्रोत्साहन देणे, मूल्यवर्धन वाढविणे आणि खाण क्षेत्रातील गुंतवणूकीच्या संधीना प्रोत्साहन देणे हा कराराचा उद्देश आहे. .
लाभ:
या करारामुळे निवडक क्षेत्रात सहकार्यासाठी भारत आणि झिम्बाब्वे दरम्यान संस्थात्मक यंत्रणा उपलब्ध होईल.
B.Gokhale/S.Kane/P.Kor
ग्रामीण विकास मंत्रालय
देशातील स्वयंसहाय्यता गटातील महिला लखपती होण्याच्या मार्गावर
पुढील 2 वर्षात ग्रामीण स्वयंसहाय्यता गटातील 25 दशलक्ष महिलांना उपजीविकेसाठी मदत पुरवली जाईल
महिलांना उच्च आर्थिक व्यवस्थेकडे नेण्याकडे अधिक लक्ष केंद्रित करण्यासाठी, केंद्रीय ग्रामीण विकास मंत्रालयाने स्वयंसहाय्यता गटातील लखपती महिला तयार करण्याचा एक उपक्रम सुरू केला, ज्यामुळे स्वयंसहाय्यता गटातील ग्रामीण महिलांना वार्षिक किमान 1 लाख रुपये कमावता येईल. या महत्त्वाकांक्षी उद्दिष्टाच्या पूर्ततेसाठी, मंत्रालयाने पुढील 2 वर्षांत स्वयंसहाय्यता गटातील 25 दशलक्ष ग्रामीण महिलांना उपजीविकेसाठी मदत पुरवण्याची कल्पना मांडली आहे. देशभरात अस्तित्वात असलेल्या विविध मॉडेल्सच्या आधारे, राज्य सरकारांना एक सविस्तर सूचना जारी करण्यात आली आहे. 28 ऑक्टोबर 2021 रोजी या विषयावर अधिक चर्चेसाठी राज्ये, बीएमजीएफ  आणि टीआरआयएफ  यांच्यासोबत हितधारकांची सल्लामसलत कार्यशाळा आयोजित करण्यात आली होती.
28.10.2021 रोजी झालेल्या या चर्चेत , कृषी आणि संलग्न, पशुधन, एनटीएफपी  आणि अभिसरणाद्वारे इतर उपाययोजनाच्या माध्यमातून घरगुती स्तरावर शाश्वत आधारावर वार्षिक 1 लाख रुपये उत्पन्न मिळवण्यासाठी उपजीविकेच्या कामांमध्ये विविधता आणण्यासाठी सुनियोजित उपायांच्या महत्त्वावर भर देण्यात आला. बचत गट , ग्रामसंस्था आणि सीएलएफ  यांना या प्रकारच्या उपक्रमांना मदत करण्याचे महत्त्व देखील अधोरेखित करण्यात आले आणि त्यावर भर देण्यात आला. विविध क्षेत्रात प्रशिक्षित बचत गट सदस्यांचे समर्पित समुदाय गट त्यांचे ध्येय साध्य करण्यासाठी महत्वपूर्ण ठरतील. यामध्ये नागरी संस्था, केव्हीके  आणि इतर खाजगी कंपन्यांची भूमिका महत्त्वपूर्ण आहे. राज्यांनाही अशा भागीदारींना प्रोत्साहन देण्याच्या आणि त्या तयार करण्याचा सल्ला देण्यात आला होता.
राष्ट्रीय ग्रामीण उपजीविका अभियान संपृक्ततेच्या दृष्टिकोनानुसार काम करते. आजपर्यंत, 7.7 कोटी महिलांना 70 लाख बचत गटांमध्ये एकत्र आणून 6768 प्रभागात यात जोडण्यात आले आहे. बचत गटांना प्रारंभिक भांडवल सहाय्य देण्यासाठी वार्षिक सुमारे 80 हजार कोटी रुपये जमा केले जात आहेत. या अभियाना अंतर्गत, वर्ग आणि जातीच्या विविध विभागातील गरीब स्त्रियाना बचत गट आणि त्यांच्या महासंघांमध्ये सामावून घेतले जात आहे आणि हे गट त्यांच्या सदस्यांना त्यांचे उत्पन्न आणि जीवनमान वाढवण्यासाठी वित्तीय , आर्थिक आणि सामाजिक विकास सेवा पुरवतात.
दीनदयाल अंत्योदय योजना ही केंद्रीय ग्रामीण विकास मंत्रालयाची एक महत्वाकान्क्षी योजना आहे जी ग्रामीण गरीबांना स्वयंशासित संस्थांमध्ये संघटित करते आणि ग्रामीण गरीब महिलांसाठी क्षमता निर्मिती आणि विविध उपजीविकेच्या संधी निर्माण करण्यावर भर देते.
संरक्षण मंत्रालय
9,100 कोटी रुपयांच्या सामुग्रीच्या खरेदीला डीएसीची मंजुरी
नवी दिल्ली, 18 सप्टेंबर 2018
संरक्षण मंत्री निर्मला सीतारामन यांच्या अध्यक्षतेखाली संरक्षण सामुग्री खरेदी परिषदेची आज बैठक झाली. या बैठकीत संरक्षण दलासाठी 9,100 कोटी रुपयांच्या सामुग्रीच्या खरेदीवर मंजुरी देण्यात आली. स्वदेशी आणि स्वयंपूर्णतेचे उद्दिष्ट लक्षात घेऊन परिषदेने मे.बीडीएलकडून आकाश क्षेपणास्त्र प्रणालीची दोन रेजिमेंट खरेदी करायला मंजुरी दिली. आधीच्या आकाश क्षेपणास्त्राचे हे सुधारित रुपांतर आहे.
टी 90 टँकसाठी आययुडब्ल्युबीएच्या रचना आणि विकासासाठी डीएसीने मंजुरी दिली. डीएसीने टी 90 टँकच्या गायडेड वेपन्स प्रणालीसाठी प्रायोगिक उपकरणांच्या विकासातही मंजुरी दिली. डीआरडीओ हे उपकरण विकसित करत आहे.
N.Sapre/S.Kane/P.Malandkar
(Visitor Counter : 143
अर्थ मंत्रालय
सार्वजनिक वित्तीय व्यवस्थापन प्रणाली आढावा बैठक : राज्यांनी सार्वजनिक वित्तीय व्यवस्थापन प्रणाली समवेत माहितीची वेळेवर देवाणघेवाण करण्यावर अधिक भर
मुंबई, 18 जुलै 2022
केंद्रीय वित्त मंत्रालयाच्या सार्वजनिक वित्तीय व्यवस्थापन प्रणाली  विभागाने आज मुंबईत छत्रपती शिवाजी महाराज आंतरराष्ट्रीय विमानतळ,T1 इथे ताज सांताक्रूझ, इथे बँकांच्या कामगिरीसंदर्भात आढावा बैठक आणि स्वातंत्र्याच्या अमृत महोत्सवानिमित्त राज्य सरकारांसोबत बैठक घेतली. व्यय विभागाअंतर्गत असलेल्या लेखा नियंत्रक कार्यालयाच्या पीएफएमएस विभागाच्या अतिरिक्त लेखा महानियंत्रक धरित्री पांडा या बैठकीच्या अध्यक्षस्थानी होत्या.
या बैठकीत केंद्र पुरस्कृत योजनांच्या निधी वितरणा संदर्भातली नवीन पद्धत आणि सार्वजनिक वित्तीय व्यवस्थापन प्रणाली बरोबर कोषागार समन्वयन या मुद्द्यांवर विस्तृत चर्चा झाली. राज्य सरकारांनी सार्वजनिक वित्तीय व्यवस्थापन प्रणालीला माहितीची देवाणघेवाण वेळेवर करावी जेणेकरून विश्वासार्ह आणि अचूक आर्थिक अहवाल सुनिश्चित होईल आणि या प्रणालीत कोणत्याही त्रुटी राहणार नाहीत, यावर या बैठकीत भर देण्यात आला.
बँकिंग प्रणालीला नवीन बदलांना आत्मसात करता यावे या उद्देशाने महत्वाचे प्रमुख कामगिरी निर्देशक  आणि एकल नोडल खाती या मुद्द्यांवर बँकांच्या कामगिरी बद्दलच्या आढावा बैठकीत अधिक भर देण्यात आला. या बैठकीला सह लेखा महानियंत्रक, पीएफएमएस विभाग, नवी दिल्ली, अमिताभ त्रिपाठी, एनआयसी- पीएफएमएस चे तंत्रज्ञ आणि गुजरात, मध्य प्रदेश, महाराष्ट्र आणि राजस्थानचे राज्य वित्त अधिकारी देखील उपस्थित होते. बँक ऑफ महाराष्ट्र, स्टेट बँक ऑफ इंडिया, बँक ऑफ बडोदा, एचडीएफसी बँक, आयसीआयसीआय बँक, आरबीएल बँक, कोटक महिंद्रा बँक, अॅक्सिस बँक, सेंट्रल बँक ऑफ इंडिया, बँक ऑफ इंडिया, पंजाब अँड सिंध बँक, येस बँक आणि इंडसइंड बँक, या 13 प्रमुख बँका,बँकिंग पुनरावलोकनात सहभागी झाल्या होत्या.PIB Mumbai | N.Chitale/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
कार्मिक, सार्वजनिक तक्रार आणि निवृत्ती वेतन मंत्रालय
कोविडनंतरच्या काळात भारत अधिक आत्मविश्वासाने उदयाला येईल आणि जगात प्रतिष्ठा मिळवेल - डॉ. जितेंद्र सिंह
(केंद्रीय ईशान्य क्षेत्र विकास राज्यमंत्री डॉ. जितेंद्र सिंह यांनी म्हटले आहे की, कोविडनंतर भारत अधिक आत्मविश्वासाने उदयाला येईल आणि जगात प्रतिष्ठा मिळवेल. एका खासगी दूरचित्रवाणी वाहिनीला दिलेल्या मुलाखतीत डॉ जितेंद्र सिंह म्हणाले की, या संकट काळात सर्व भीती आणि अपेक्षा असूनही आपल्याला विश्वास आहे की आजपासून सहा महिन्यांनंतर जग भारताकडे आदराने पाहील आणि आपल्याबरोबर सहकार्य करायला उत्सुक असेल. एवढेच नाही, ते म्हणाले, भारत देखील उद्योग आणि व्यापाराचे सुरक्षित ठिकाण म्हणून देखील उदयास येईल.
पंतप्रधान नरेंद्र मोदी यांनी योग्य वेळी जाहीर केलेल्या लॉकडाऊनमुळे भारताला कोविड नंतरच्या जगातील नव्या नियमांसाठी स्वतःला प्रशिक्षित करायला मदत झाली असे .डॉ. जितेंद्र सिंह म्हणाले.
ते ईशान्य भारताचे जो सामान्यत: पर्यटनावर अवलंबून आहे, तिथले प्रभारी असल्यामुळे याबाबत खासकरुन जेव्हा त्यांना विचारले की कोविड महामारीचा कसा परिणाम होईल, त्यावर डॉ. जितेंद्र सिंग यांनी उत्तर दिले की ईशान्य प्रदेशाला पर्यटनात फायदा होईल आणि ते युरोप आणि अन्य पाश्चात्य देशातील पर्यटकांना आकर्षित करायला सुरुवात करेल. कारण कोरोनामुळे त्या देशांमधील बहुतेक पर्यटन रिसॉर्ट्ना कोरोनाची मोठी झळ बसली आहे. भारताचा ईशान्य भाग आहे जो तुलनेने कोरोनामुक्त आहे आणि सिक्किमसारख्या काही लोकप्रिय पर्यटनस्थळांवरसुद्धा कोरोनाचा एकही रुग्ण आढळलेला नाही.
उद्योग आणि व्यापार याबद्दल डॉ. जितेंद्र सिंह म्हणाले की, 'मेक इन इंडिया' मोहिमेला प्रोत्साहन देण्याची भारताला ही संधी आहे. यासंदर्भात त्यांनी बांबूचे उदाहरण दिले ज्यामध्ये दरवर्षी 5000 ते 6000 कोटी रुपये उलाढाल आहे आणि अगरबत्ती व बांबूच्या इतर वस्तू आतापर्यंत अन्य देशांतून आयात केल्या जात असत. ते म्हणाले, आमच्या औषध निर्मिती फार्मा उद्योगाला यापूर्वीच चालना मिळाली आहे आणि कोविड -१९ च्या संदर्भातही आपण औषधे आणि लस तयार करण्याच्या दिशेने प्रयत्न करत आहोत जे निर्यातीलाही उपयोगी पडतील.
जम्मू-काश्मीर केंद्रशासित प्रदेशासाठी नुकत्याच जारी करण्यात आलेल्या अधिवास अधिसूचनेबद्दल विचारले असता डॉ जितेंद्र सिंह म्हणाले की 5 ऑगस्ट 2019 पासून सुरू झालेल्या या प्रक्रियेचा हा विस्तार आहे आणि आता ते आपल्या तार्किक निष्कर्षावर पोहोचले आहेत. या निर्णयाच्या सकारात्मक निकालाची जाणीव भावी पिढ्यांना होईल, असे ते म्हणाले.
रेल्वे मंत्रालय
राष्ट्रीय रेल्वे आणि परिवहन संस्थेत  शैक्षणिक वर्ष 2021-22 मधील BBA, BSc, B Tech, MBA आणि MSc या शैक्षणिक कार्यक्रमांसाठी अर्ज करण्यास मुदतवाढ
नवी दिल्ली, 22 जुलै 2021
रेल्वे मंत्रालयाच्या अखत्यारीतील राष्ट्रीय रेल्वे आणि परिवहन संस्था  या वडोदरा येथील अभिमत विद्यापीठात BBA, BSc, B Tech, MBA आणि MSc या शैक्षणिक कार्यक्रमासाठी वर्ष 2021-22 प्रवेशासाठी अर्ज करण्यासाठी मुदतवाढ दिली आहे. बारावीच्या परीक्षांच्या निकालांचे वेळापत्रक, जेईई, मेन्स व विद्यापीठांचे पदवीचे निकाल तसेच AICTE व UGC या शैक्षणिक संस्थांच्या प्रवेशाच्या तारखांच्या अनुषंगाने ही मुदतवाढ देण्यात आली आहे.
प्रवेश परीक्षेसाठी अर्ज तसेच ऑनलाइन नोंदणी विद्यार्थ्यांना www.nrti.edu.in. या संकेतस्थळावर करता येईल. फक्त ऑनलाईन अर्ज स्वीकारले जातील.
अर्जासाठी नवीन मुदत:
- BBA, BSc, MSc and MBA : 21 ऑगस्ट 2021
- B. Tech.: 15 सप्टेंबर 2021
शैक्षणिक वर्ष 2021-22 मधील अभ्यासक्रमांची यादी
- पदवी अभ्यासक्रम
- BBA Transportation Management
- BSc Transportation Technology
- B.Tech. Rail Infrastructure Engineering
- B. Tech. Rail Systems and Communication Engineering
- B. Tech.Mechanical and Rail Engineering 
- पदव्युत्तर अभ्यासक्रम
- MBA Transportation Management
- MBA Supply Chain Management
- MSc Transport Technology and Policy
- MSc Transport Information Systems and Analytics
- MSc Railway Systems Engineering & Integration

- पदव्युत्तर पदविका अभ्यासक्रम
- PGDM Transportation/Logistics
- PGDM Transport Infrastructure Development & Financing/ Project Management
संपर्क: info@nrti.edu.in
BBA, BSc व पदव्युत्तर अभ्यासक्रमांचे प्रवेश राष्ट्रीय रेल्वे आणि परिवहन संस्थेच्या देशभरातील विविध केंद्रात घेतल्या जाणाऱ्या राष्ट्रीय प्रवेश परीक्षांवर आधारित असतील. तर BTech अभ्यासक्रमाला जेईई मेन्स प्रवेशपरिक्षेतील प्राविण्यानुसार प्रवेश दिला जाईल.
NRTI ही संस्था रेल्वे आणि परिवहन क्षेत्रातील लक्ष्यदर्शी अभ्यासक्रम राबवते तसेच बर्किंगहॅम विद्यापीठ, बर्कले आणि कार्नेल यासारख्या जगभरातील सर्वोत्कृष्ट विश्वविद्यालयांच्या आंतरराष्ट्रीय सहयोगाने अभ्यासक्रम राबवते.
यावर्षी BBA व BSc शैक्षणिक पदवी मिळविलेल्या विद्यार्थ्यांना मुख्य भारतीय आणि परदेशी कंपनीतून नोकऱ्या मिळाल्या आहेत.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
राष्ट्रपती कार्यालय
राष्ट्रपतींकडून रामनवमीच्या शुभेच्छा
राष्ट्रपती राम नाथ कोविंद यांनी रामनवमीच्या पूर्वसंध्येला दिलेल्या आपल्या संदेशात म्हटले आहे:-
“रामनवमीच्या शुभ प्रसंगी, मी सर्व देशवासियांना हार्दिक शुभेच्छा देतो.
रामनवमी हा प्रभू रामाच्या आदर्श मूल्यांचे स्मरण करण्याचा आणि ती आचरणात आणण्याचा एक पवित्र प्रसंग आहे. त्यांचे जीवन आपल्याला सद्गुण, सहिष्णुता, दयाळूपणा आणि बंधुभाव या उदात्त मूल्यांचे पालन करण्यास प्रेरित करते. आपल्या कर्तव्यांचे पालन करताना ही शाश्वत मूल्य आपल्याला मार्गदर्शन करत राहतील.
प्रभू रामाने दाखविलेल्या मार्गावर चालण्यासाठी आपण स्वतःला समर्पित करूया आणि गौरवशाली राष्ट्र निर्माण करण्याचा संकल्प करूया.
राष्ट्रपतींचा संदेश पाहण्यासाठी कृपया येथे क्लिक करा.
अर्थ मंत्रालय
केंद्रीय प्रत्यक्ष कर नियंत्रण मंडळाचा  रोजगार मेळा महाअभियानात सहभाग
पंतप्रधान नरेंद्र मोदी यांनी महा रोजगार भरती मेळाव्याला रोजगार मेळ्याला दूरदृष्य प्रणालीद्वारे सुरूवात केली. या मोहीमेदरम्यान, 10 लाख तरूणांची भरती करण्यात येण्याची अपेक्षा आहे. या मोहीमेच्या अंतर्गत देशभरातील विविध विभाग आणि मंत्रालयांमध्ये 75,000 तरूणांच्या पहिल्या तुकडीला नियुक्तीपत्रे प्रदान करण्यात आली.
याप्रसंगी पंतप्रधानांनी नवीन नियुक्ती मिळालेल्यांना संबोधित करताना त्यांचे अभिनंदन केले. सर्व नव नियुक्त उमेदवारांनी देशभरातून निवडलेल्या 50 स्थळे आणि केंद्रे किंवा दूरदृष्य प्रणालीद्वारे दिलेल्या लिंकवरून कार्यक्रमात सहभाग घेतला. संपूर्ण देशभरात 50 विविध ठिकाणी कार्यक्रमांचे आयोजन केले होते आणि या केंद्रावर अनेक मान्यवरांनी नव्या उमेदवारांना नियुक्तीपत्रे प्रदान केली.
केंद्रीय अर्थ आणि कंपनी व्यवहार मंत्री निर्मला सीतारामन यांनी चेन्नई येथे आयोजित केलेल्या कार्यक्रमाचे अध्यक्षस्थान स्वीकारले. चेन्नई प्रदेशातील एकूण 57 तरूणांना प्राप्तीकर विभागात नियुक्त्या देण्यात आल्या. यापैकी 20 उमेदवार नियुक्तीपत्रे स्वीकारण्यासाठी प्रत्यक्षच उपस्थित होते. वित्तमंत्री सीतारामन यांनी प्राप्तीकर विभागात 3 नव्या उमेदवारांना  नियुक्त्या दिल्या. या कार्यक्रमाला ते प्रत्यक्ष उपस्थित होते. उर्वरित उमेदवारांना कार्यक्रमात दूरदृष्य प्रणालीद्वारे सहभागी होण्यासाठी लिंक सामायिक करण्यात आली.
सर्व मंत्रालये आणि विभागांना मिशन मोडमध्ये मंजूर केलेली रिक्त पदे भरण्याच्या दिशेने काम करण्याचे निर्देश देण्यात आले होते. मिशन मोड नोकर भरती मोहीमेचा भाग म्हणून, प्राप्तीकर विभागानेही 1093 नव्याने नियुक्त केलेले प्राप्तीकर निरीक्षक आणि कर सहाय्यकांना 22 ऑक्टोबर 2022 रोजी नियुक्तीपत्रे जारी केली होती. त्यापैकी, 300 नव्या उमेदवारांनी सर्व 18 पीआर. सीसीआयटी सीसीए प्रदेशांत आयोजित केलेल्या कार्यक्रमांत प्रत्यक्ष सहभाग घेतला.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 22 एप्रिल 2022
|
|
- 187.26 cr vaccine doses have been administered so far under Nationwide Vaccination Drive
- India's Active caseload currently stands at 14,241
- Active cases stand at 0.03%
- Recovery Rate currently at 98.75%
- 1,589 recoveries in the last 24 hours increases Total Recoveries to 4,25,16,068
- 2,451 new cases recorded in the last 24 hours
- Daily positivity rate 
- Weekly Positivity Rate 
- 83.38 cr Total Tests conducted so far; 4,48,939 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 187.26  कोटींचा टप्पा पार केला आहे. 2,29,29,662 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.57  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी वर्धक मात्रा देण्यास प्रारंभ झाला आहे. आतापर्यंत 2,71,983 जणांना वर्धक मात्रा देण्यात आली.
भारतात रुग्णसंख्या सातत्याने कमी होत असून सध्या ती 14,241 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.75% झाला आहे.गेल्या 24 तासांत 1,589 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,16,068 झाली आहे.
गेल्या 24 तासात 2,451 नव्या कोरोना रुग्णांची नोंद झाली.
गेल्या 24 तासात एकूण 4,48,939 चाचण्या करण्यात आल्या. भारताने आतापर्यंत एकूण 83.38  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.47% तर दैनंदिन पॉझिटिव्हिटी दर 0.55% आहे.
इतर अपडेट्स :
S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
नौवहन मंत्रालय
आंतरराष्ट्रीय नाविक दिनानिमित्त जवाहरलाल नेहरू बंदर प्राधिकरण येथे खलाशांसाठीच्या क्लबचे केंद्रीय राज्यमंत्री श्रीपाद नाईक यांच्या हस्ते उद्घाटन
केंद्रीय बंदरे, जहाजबांधणी आणि जलमार्ग आणि पर्यटन राज्यमंत्री श्रीपाद नाईक, यांनी आज जवाहरलाल नेहरू बंदर प्राधिकरण  येथे खलाशांसाठीच्या क्लबचे उद्घाटन केले. आंतरराष्ट्रीय सागरी व्यापार, जागतिक अर्थव्यवस्था आणि संपूर्ण समाजात जगभरातील खलाशांनी केलेल्या योगदानाची दखल घेत त्यांच्या कार्याचा सन्मान करण्याच्या उद्देशाने 25 जून रोजी साजरा करण्यात आलेल्या आंतरराष्ट्रीय नाविक दिनानिमित्त या क्लबचे उद्घाटन करण्यात आले.
देशाची अर्थव्यवस्था बळकट करण्यात खलाशांनी बजावलेली उत्कृष्ट कामगिरी निदर्शनास आणून देताना, केंद्रीय मंत्री श्रीपाद नाईक म्हणाले, “जनेबंप्रा गेल्या 34 वर्षांपासून सागरी उद्योगात कार्यरत असून देशाच्या अर्थव्यवस्थेत या संस्थेने अमूल्य योगदान दिले आहे. सागरी उद्योगाच्या सुधारणेसाठी करत असलेल्या त्यांच्या उत्कृष्ट कार्याचे आपण सर्वांनी कौतुक केले पाहिजे आणि हा सीफेरर्स क्लब त्याचेच उदाहरण आहे. मला आनंद आहे की, जनेबंप्राने खलाशांना भेडसावणाऱ्या समस्यांची दखल घेतली आहे. या समस्यांचे निराकरण करण्यासाठी सरकार कटिबद्ध आहे.”
खलाशांनी मोठे बलिदान देत भारताची अर्थव्यवस्था मजबूत केली आहे. जहाज बांधणी आणि नौवहन उद्योगाच्या वाढीमुळे भारताचा विकास होण्यास मदत होईल याची त्यांना जाणीव आहे आणि म्हणूनच आपण या क्षेत्राला सर्वतोपरी मदत केली पाहिजे. राज्य सरकार तसेच स्थानिक प्राधिकरणांचे सहकार्य ही काळाची गरज आहे. जहाज बांधणी, नौवहन क्षेत्र आणि पर्यायाने देशाला समृद्ध करण्यात सहाय्यभूत ठरेल अशा पद्धतीने इतर सर्व बंदरांनी पुढे येत बंदरातील सुविधा वाढवण्यावर एकत्र काम केले पाहिजे असेही केंद्रीय मंत्री पुढे म्हणाले.
हा क्लब जवाहरलाल नेहरू बंदर परिसरात कार्यरत असून खलाशांकरता अत्यंत सोयीचा आणि आरामदायी आहे. खलाशांना समुद्रात किंवा जहाजावर कार्यरत नसताना निवांतपणा साठी आरामदायक म्हणून सुद्धा हा क्लब म्हणजे एक उत्तम जागा आहे. भारतातील प्रमुख बंदरांपैकी एक असल्याने, जनेबंप्राला सागरी उद्योगात खलाशांनी केलेल्या अमूल्य योगदानाची ओळख आहे. सीफेरर्स क्लबचे उद्दिष्ट या मेहनती व्यक्तींच्या कल्याणासाठी तसेच त्यांना अनेक प्रकारच्या सुविधा आणि सेवा प्रदान करणे हे आहे. ज्यामुळे त्यांचे जनेबंप्रा येथील वास्तव्य अधिक आनंददायी होईल.
उन्मेष वाघ, आयआरएस, उपाध्यक्ष, जनेबंप्रा यांनी या सोहळ्याला उपस्थित राहिल्याबद्दल केंद्रीय मंत्र्याचे आभार मानले. अत्याधुनिक सुविधांनी युक्त हा क्लब अधिक विकसित केला जाईल असे ते म्हणाले. तसेच सर्व खलाशांनी या क्लबचा लाभ घ्यावा असे आवाहनही त्यांनी केले.
आमदार आशिष शेलार, महेश बालदी आणि इतर मान्यवरांसह जनेपप्राचे वरिष्ठ व्यवस्थापन देखील या कार्यक्रमाला उपस्थित होते.
सोर्स - जनेबंप्रा
राष्ट्रपती कार्यालय
हातबद्र ब्रह्मकुमारी केंद्राच्या ‘व्यसनमुक्त ओदिशा’ उपक्रमाचा राष्ट्रपतींच्या हस्ते प्रारंभ
राष्ट्रपती द्रौपदी मुर्मू यांनी आज ओदिशातील मयूरभंज जिल्ह्यातील हातभद्रच्या ब्रह्मकुमारी केंद्राच्या ‘व्यसनमुक्त ओदिशा’ उपक्रमाची सुरुवात केली. यावेळी बोलताना त्या म्हणाल्या की व्यसनाधीनता हा एक आजार आहे. तो एक सामाजिक, आर्थिक, भौतिक आणि मानसिक शाप आहे. व्यसनाधीनतेमुळे कुटुंब आणि समाजात तणाव निर्माण होतो. त्यामुळेच अंमली पदार्थांच्या व्यसनांमुळे होणाऱ्या दुष्परिणामांबाबत लोकांमध्ये जागरुकता निर्माण करण्याची गरज आहे, असे त्या म्हणाल्या. ज्यावेळी लोकांना अंमली पदार्थांच्या दुष्परिणामांची जाणीव होईल त्यावेळी ते नक्कीच त्याचा त्याग करतील, असा विश्वास राष्ट्रपतींनी व्यक्त केला. व्यसनाधीनता हा समाजाचा सर्वात मोठा शत्रू आहे, असे त्यांनी सांगितले. त्यामुळेच लोकांना त्याबाबत जागरुक करणे हे एक उदात्त कार्य आहे. आध्यात्मिकतेच्या माध्यमातून एका निरोगी समाजाची निर्मिती करण्यासाठी प्रयत्नशील असल्याबद्दल त्यांनी ब्रह्मकुमारी केंद्राची प्रशंसा केली. त्यांनी ‘व्यसनमुक्त ओदिशा’ या उपक्रमाला शुभेच्छा दिल्या.
त्यापूर्वी राष्ट्रपतींनी पहाडपूर या गावाला भेट दिली आणि त्यांनी दिवंगत श्याम चरण मुर्मू यांना आदरांजली वाहिली. त्यानंतर त्यांनी या गावात कौशल्य प्रशिक्षण केंद्र आणि समुदाय केंद्राची पायाभरणी केली आणि ग्रामस्थांशी संवाद साधला.
आरोग्य आणि कुटुंब कल्याण मंत्रालय
आंतरराष्ट्रीय कर्णबधिर सप्ताह 2021 अंतर्गत केंद्रीय आरोग्य राज्य मंत्री डॉ.भारती प्रविण पवार यांच्या अध्यक्षतेखाली नवी दिल्लीत कार्यक्रम ,“ कर्णबधिर समुदायाची उन्नती ” ही या वर्षीची संकल्पना
विविध आजार आणि व्यंगांसाठी लहान मुलांची तपासणी अनिवार्य असायला हवी : डॉ भारती प्रविण पवार
केंद्रीय आरोग्य आणि कुटुंब कल्याण राज्यमंत्री डॉ. भारती प्रविण पवार यांच्या अध्यक्षतेखाली नवी दिल्ली येथे केंद्रीय आरोग्य शिक्षण विभाग येथे आंतरराष्ट्रीय कर्णबधिर सप्ताह 2021 चे आयोजन करण्यात आले होते. केंद्रीय आरोग्य मंत्रालयाअंतर्गत आरोग्य सेवा महासंचालनालय हितधारकांच्या सहभागासह विविध उपक्रमांद्वारे या विषयावर जागरूकता निर्माण करण्यासाठी आंतरराष्ट्रीय कर्णबधिर सप्ताह  2021 पाळत आहे. “कर्णबधिर समुदायाची उन्नती” ही यावर्षीची संकल्पना आहे.
या कार्यक्रमात बोलताना डॉ भारती पवार यांनी भारतात सुमारे 9 कोटी लोक श्रवण विषयक विकाराने त्रस्त असल्याबद्दल चिंता व्यक्त केली. आपण स्वातंत्र्याचा अमृत महोत्सव साजरा करत आहोत, तेव्हा आपण आपल्या गावांमध्ये जाऊन मुलांना विविध आजारांची तपासणी करण्यासाठी मदत करू शकतो का ते पाहायला हवे असे त्या म्हणाल्या. लवकर निदान आणि अपंगत्वाला प्रतिबंध करण्याचे अनेक फायदे आहेत. विविध आजार आणि व्यंगांबाबत लहान मुलांची तपासणी अनिवार्य करायला हवी , उपचारापेक्षा प्रतिबंध अधिक चांगला असेही त्यांनी नमूद केले.
पंतप्रधानांच्या दूरदर्शी नेतृत्वाप्रति मनापासून कृतज्ञता व्यक्त करताना, डॉ भारती पवार म्हणाल्या , “पंतप्रधानांच्या नेतृत्वाखाली, आपण जगाला हे सिद्ध करून दाखवले आहे की भारत हा असा देश आहे जो स्वतः औषध निर्मिती करू शकतो आणि दररोज 1-2 कोटी लसीच्या मात्राही देऊ शकतो.” कर्णबधिर मुलांना श्रवणयंत्र आणि इम्प्लांट सामुग्री भेट देऊन वाढदिवस साजरा करण्यासाठी त्यांनी लोकांना प्रोत्साहित केले.
आपल्या लहानपणाचे एक उदाहरण देत नवजात बालकांची मुलांची काळजी घेण्याच्या जुन्या परंपरा पुनरुज्जीवित करण्याच्या गरजेवर त्यांनी भर दिला. तसेच गर्भवती मातेची काळजी घेणे महत्वाचे आहे, असे त्या म्हणाल्या. त्यांनी क्यूआर कोडसह एक पॉकेट बुक तयार करण्याची सूचना केली ज्यात बालकांची लवकर तपासणी आणि निदान तसेच विविध हेल्पलाईन्सची माहिती असेल. हे पॉकेट बुक आशा, अंगणवाडी सेविका आणि रुग्णालयांच्या इतर कर्मचाऱ्यांसोबत सामायिक करता येऊ शकेल. आयुष्मान भारत सारख्या विविध सरकारी योजनांविषयी जनजागृती करण्याच्या गरजेवर त्यांनी भर दिला जेणेकरून लोकांना जास्तीत जास्त लाभ मिळतील.
आंतरराष्ट्रीय कर्णबधिर सप्ताह सर्वप्रथम 1958 मध्ये रोम, इटली येथे पाळण्यात आला. जागतिक कर्णबधिर समुदायाद्वारे दरवर्षी सप्टेंबरच्या शेवटच्या संपूर्ण आठवड्यात तो साजरा केला जातो . याच महिन्यात जागतिक कर्णबधिर महासंघाची पहिली जागतिक परिषद आयोजित करण्यात आली होती. आंतरराष्ट्रीय कर्णबधिर सप्ताह जगभरातील कर्णबधिर समुदायांद्वारे विविध उपक्रमांच्या माध्यमातून साजरा केला जातो.
डॉ. सुनील कुमार, डीजीएचएस, डॉ. कंवर सेन, प्रमुख सल्लागार, डीजीएचएस, डॉ.अनिल कुमार, डीडीजी, डीजीएचएस आणि आरोग्य आणि कुटुंब कल्याण मंत्रालयाचे इतर वरिष्ठ अधिकारी यावेळी उपस्थित होते.
आरोग्य आणि कुटुंब कल्याण मंत्रालय
आज संध्याकाळी 8 वाजेपर्यंत 30 लाख पेक्षा अधिक जणांना लसीकरणाच्या मात्रा;आतापर्यंत देशात 13.53 कोटी लसींच्या मात्रा दिल्या गेल्या
नवी दिल्ली, 22 एप्रिल 2021
देशभरात सुरु असलेल्या लसीकरण मोहीमेअंतर्गत आज दिलेल्या लसीच्या मात्रांनंतर 13.5 कोटी लसीच्या मात्रा देण्याचे काम झाले आहे. आज रात्री आठ वाजेपर्यंत 30 लाख लाभार्थ्यांना लसींच्या मात्रा देण्यात आल्या.
आठ वाजेपर्यंतच्या प्राथमिक आकडेवारीनुसार, आजपर्यंत एकूण 13,53,46,729 लाख लाभार्थ्यांना लस देण्यात आली आहे.
यात, 92,41,384 आरोग्य कर्मचाऱ्यांना पहिली मात्रा आणि 59,03,368 आरोग्य कर्मचाऱ्यांना दुसरी मात्रा देण्यात आली आहे. पहिल्या फळीत काम करणाऱ्या कोरोना योध्यांपैकी 1,17,27,708 जणांना पहिली मात्रा, तर 60,73,622 जणांना दुसरी मात्रा देण्यात आली आहे. 45 ते 60 वर्षे वयोगटातील 4,55,10,426 लाभार्थ्यांना पहिली मात्रा आणि 18,91,160 लाभार्थ्यांना दुसरी मात्रा देण्यात आली आहे. 60 वर्षांपेक्षा अधिक वय असलेल्या 4,85,01,906 लाभार्थ्यांना पहिली मात्रा आणि 64,97,155 लाभार्थ्यांना दुसरी मात्रा देण्यात आली आहे.
|
|
HCWs
|
|
FLWs
|
|
Age Group 45-60 years
|
|
Above 60 Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
92,41,384
|
|
59,03,368
|
|
1,17,27,708
|
|
60,73,622
|
|
4,55,10,426
|
|
18,91,160
|
|
4,85,01,906
|
|
64,97,155
|
|
11,49,81,424
|
|
2,03,65,305
आज, देशव्यापी लसीकरण मोहिमेच्या 97 व्या दिवशी रात्री आठ वाजेपर्यंत एकूण 30,16,085 लसींच्या मात्रा देण्यात आल्या. यापैकी, 18,33,828 लाभार्थ्यांना पहिली मात्रा आणि 11,82,257 लाभार्थ्यांना दुसरी मात्रा देण्यात आल्याचे प्राथमिक आकडेवारीत म्हटले आहे. रात्री उशिरापर्यंत अंतिम आकडेवारी मिळू शकेल.
|
|
Date: 22nd April 2021 
|
|
HCWs
|
|
FLWs
|
|
Age Group 45-60 ears
|
|
Above 60
Years
|
|
Total Achievement
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
1st Dose
|
|
2nd Dose
|
|
21,840
|
|
51,297
|
|
95,658
|
|
1,37,092
|
|
10,81,542
|
|
2,57,044
|
|
6,34,788
|
|
7,36,824
|
|
18,33,828
|
|
11,82,257
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120